**Лична карта на OОУ „Страшо Пинџур“**

Основното училиште „Страшо Пинџур“ е лоцирано на улица „Димката А. Габерот“ бр. 3 во Кавадарци. Патрон на училиштето е народниот јунак Страшо Пинџур, кој е роден 1915 година во Струмица. Основното образование го завршил во с.Ваташа, Гимназија во Кавадарци, а завршил и Правен Факултет. Целиот свој животот тој го посветува на револуционерната организација со цел да го поттикне, организира и поведе македонскиот народ за ослободување на Македонија. Извршувајќи ја својата должност бил фатен од бугарската полиција и ѕверски мачен. Умрел на 04.01.1943 година во скопскиот затвор. За народен херој е прогласен во јули 1945 година.

Зградата започнала да се гради 1939-1940 година и во овој објект биле поставени темелите на идното образование, првенствено функционирајќи како Нижа гимназија (позната како Старата гимназија), а по завршувањето на изградбата во 1941 година, истата престанала со работа како гимназија, бидејќи во неа биле сместени војници на Кралството Југославија.Зградата имала 10 училници, две канцеларии, два кабинета и неколку помошни простории. За време на бугарската окупација имало два класа со вкупно 67 ученика, а наставата се одвивала на бугарски јазик. Во 1945 година е трансформирана во Народна гимназија и како таква работи се до 1956 година, кога е трансформирана во основно училиште „Страшо Пинџур“. Во состав на училиштето работат: од 1975 година посебни паралелки, од 1992 година полни подрачни училишта во с. Дреново и с. Возарци од 1 до 9 одделение, како и ученички дом - интернат во с. Дреново, а во с. Марена паралелки од 1 до 5 одделение. Во училиштето од 2001/02 година започнува со работа дневениот престој, за сите ученици од општината.

ООУ „Страшо Пинџур“ е училиште со деветгодишно образование кое ги опфаќа учениците од месната заедница Киро Крстев. Во склопот на училишната зграда има доградено училишна зграда за учениците во продолжен престој и зграда за учениците со посебни потреби. Исто така во 2020 година се изградија нови три нови училници, а веднаш наредната година се изгради и спортска сала во централното училиште.

 Училиштето има своја и-мејл адреса и има изработено и сопствена веб страна, а за своите активности низ текот на годината континуирано ја известува пошироката заедница преку facebook профилот, локалните медиуми и други социјални мрежи и веб-страни поврзани со образованието.

ООУ „Страшо Пинџур“ е еднојазично училиште и наставата се изведува на македонски јазик. Училиштето работи во една смена.

**Мисија и визија**

* ***Мисија на училиштето***

 ***Е – етничка толеранција***

 ***Д – доверба***

 ***Н – напредување***

 ***А – амбициозност***

 ***К – креативна настава***

 ***В – висок квалитет***

***О – одговорност***

***С – соработка***

***Т – тимска работа***

***Изјава за мисија :*** Училиште со еднакви можности за развој и напредувањево кое се негува различноста.

Како современо училиште го поттикнуваме учењето, како и личниот, емоционалниот и социјалниот развој на учениците подеднакво, со цел да се изгради личноста на ученикот – поединец, кој активно ќе се вклучи во заедницата и соживотот во училиштето и ќе го развие чувството за толеранција и почитување на различностите. Располагаме со компетентен и едуциран кадар кој што постојано е мотивиран и кој се поттикнува стручно да се усовршува и да ги следи и активно да се вклучува во сите тековни обуки за нивно стручно усовршување и квалитетна примена на здобиените сознанија во наставата. Превземаме најразлични активности со кои ги поддржуваме партнерските односи меѓу учениците, наставниците и родителите. Препознатливи сме како училиште во кое се негуваат меѓусебното разбирање и почитување, национална, верската и етничката толеранција и секогаш сме отворени за соработка и комуникација со локалната средина, домашни и странски фондации и организации.

**Мото на училиштето:** Училиште во кое сите напредуваат



* ***Визија на училиштето***

 Визијата на ООУ ,,Страшо Пинџур“ - Кавадарци е споделена и донесена преку спроведената самоевалуација на училиштето во која учествуваа сите ученици, вработени и родители.

 Согласно на нивните мислења и предлози заеднички е креирана визијата, а нашите идни чекори се насочени кон подобрувања и промовирања на постигањата на учениците во сите подрачја со користење на стекнатите знаења и вештини на кадарот, соработувајќи со релевантни институции од локалната и пошироката заедница.

***Училиштето да биде центар за модерно образование и воспитание според европски стандарди кои на учениците ќе им пружат нови видици во животот и основа за натамошна надградба.***

**Веќе научено / Стекнати искуства**

Основна цел на нашето училиште е градење на високо ефективно училиште. Меѓутоа, неговата ефикасност не е крајно достигнување, туку претставува процес на постојан развој во кој е потребно да се вложува континуиран напор од сите субјекти. Подобрувањето на работата на училиштето претставува обврска и одговорност на сите негови партиципиенти насочено кон подобрување на квалитетот на учењето.

Врз основа на реализираните активности во овие неколку години, за оваа година излеговме со повеќе заклучоци кои ги поделивме во две групи, кои ги отсликуваат силните и слабите страни на училиштето.

* **Силни страни на училиштето**
* Оспособен и комплетен наставен кадар (подготвеност на наставниците за понатамошно усовршување);
* Оспособен кадар за тимска работа;
* Наставниците се обучени за примена на активни методи во наставата;
* Вклученоста и изработката на проекти кое води кон добри резултати;
* Успешна соработка со родителите;
* Уредувањето на училниците, училишниот хол и училишниот двор е чекор кон правење на училишната средина на пријатно место за работа, учење и престој;
* Со учениците со ПОП се користат индивидуални дидактички материјали и средства за работа, од кои дел ги изработуваат и самите наставници, опремени сме со најнова техника и материјали за работа со различни категории, а во слоп на нивниот подобар развој работи и собата за сензорна интеграција;
* Добра соработка на раководниот орган со наставниците, Училишниот одбор и Советот на родители;
* Интегрирани содржини меѓу сродни или меѓу група предмети;
* Се применува формативното оценување при следењето на напредокот и постигањата на учениците;
* Примена на разновидни форми и методи и ИКТ во наставниот процес;
* Висок квалитет на дополнителната и додатната настава;
* Училиштето води грижа за еднаков и правичен пристап кон учениците од различна полова, верска, национална припадност и социјално потекло;
* Наставниците не прават разлика помеѓу учениците со различни способности, различна етничка припадност и во однос на полот;
* Успешно реализирани активности од програмите за работа со деца со посебни образовни потреби и програмите за продолжен престој за учениците од одделенска настава;
* Инсталирана е компјутерска опрема во сите подрачни училишта, опремени се сите училници во централното и подрачните училишта со смарт табли и прожектори.
* Изградена е нова спортска сала по најнови стандарди со најсовремени помагала за наставата по ФЗО.
* Реновирани се централното и подрачните училишта по нанјови и најсовремени стандарди, што придонесува за подобар квалитет на наставата и подобра училишна клима.
	+ ***Слаби страни на училиштето***
		- Потреба од уредување и оградување на дворните површини во училиштата
		- Потреба од реконструкција на интернатот во с. Дреново
* Наставниците приправници не се обучени за употреба на нови наставни методи;
* Опсипување на учениците од ромска националност и зголемување на изостаноците.

**Подрачја на промени, приоритети и цели**

Со самоевалвацијата како појдовна основа на училиштето спроведена на крајот од учебната 2022/2023 и 2023/2024 година, како и годишните извештаи од последните три години, од предлозите на учениците, наставниците и родителите во училиштето, насоките од интегралната евалуација на училиштето спроведена во април 2019 година, како и од извештајот од претходната развојна програма за работата на училиштето во период од 2019-2024 година, и тековните акциски планови, е спроведена организирана постапка за утврдување на потребите за промени во училиштето за учебната 2024/2025 година. Во тек е самоевалуацијата за учебната 2024/2025 година и 2025/2026 година. За оваа учебна година определени се следните приоритети на кои ќе се стави акцент во работата во следниот период:

* Стручно усовршување на наставници - приправници;
* Континуирано професионално усовршување на наставниците (интерни обуки и обезбедување на средства за финансиска подршка на наставниот кадар за учества на обуки, конгреси, семинари и други професионални манифестации);
* Континуирано професионално усовршување на наставниците кои учествуваат во воспитно - образовната работа со деца со посебни образовни потреби и ученици во инклузија;
* Збогатување на училишната библиотека со лектирен фонд и стручна литература;
* Планирање и реализирање на отворени часови, организирани од наставниците, за меѓусебна размена на искуства меѓу централното и подрачните училишта;
* Подобрување на редовноста на учениците од ромската националност (намалување на изостаноците за 10% од минатата учебна година);
* Оградување на училишниот двор во централното училиште;
* Оградување на училишниот двор во ПОУ с. Дреново;
* Изработка на анализа за состојбата на животната средина. Според анализата направен е план на активности во кои се вклучени точките за акција од еко-стандардите на кои ке се стави акцент во учебната 2024/2025 година и ке се реализираат акции и кампањи за подигнување на еколошката свест и реализација на еко стандардите.

Од овие приоритетни подрачја, во учебната 2024/2025 година ќе се стави акцент на следните ЦЕЛИ:

1. Континуирано професионално усовршување на наставниците кои учествуваат во воспитно - образовната работа со деца со посебни образовни потреби и ученици во инклузија;
2. Континуирано професионално усовршување на наставниците-приправници кои учествуваат во воспитно - образовната работа за користење на нови иновативни и интерактивни методи во наставата;
3. Намалување на бројот на неоправдани изостаноци на учениците за 10% од минатата учебна година,
4. Збогатување на училишната библиотека со лектирен фонд и стручна литература;
5. Планирање и реализирање на отворени часови, организирани од наставниците, за меѓусебна размена на искуства меѓу централното и подрачните училишта;
6. Оградување на дворот во централното училиште;
7. Оградување на подрачното училиште во с. Дреново;
8. Реализирање на 90 % од еколошките активности и кампањи според планот изработен од анализа на состојбата на животната средина.

**Настава**

Наставата е најорганизирано планско образование преку кое учениците се здобиваат со знаење, развиваат способности и градат ставови. Наставата се организира и реализира според наставни програми за задолжителни и изборни предмети што се изучуваат по одделение.

Според наставниот план во училиштето ќе се остварува и организира:

1. Задолжителна настава
2. Изборна настава
3. Дополнителна настава
4. Додатна настава
5. Продолжен престој
6. Слободни ученички активности
* ***Организација на задолжителна настава***

 Задолжителните предмети ја сочинуваат содржинската основа на основното училиште со која на учениците им се овозможува вертикална проодност за продолжување на школувањето во средното образование.

 Се изведува за сите ученици од 1 до 9 одделение по наставните предмети според Наставниот план и програмите за воспитно-образовната дејност. Училиштето работи во една смена, од 7:30 часот до 12:55 часот, а после редовната настава учениците од одделенска настава остануваат во продолжен престој, кој завршува во 15:30 часот. Наставата се изведува на македонски јазик. Покрај задолжителен странски јазик од VI одделение, кој е англискиот, како втор јазик се изучуваат и германскит и францускиот јазик.

**Реализација на физичко и здравствено образование со учениците од прво до петто одделение**

Во училиштето, од учебната 2019/2020 година, наставата по физичко и здравствено образование во одделенска настава ја изведуваат професорите по физичка култура, Илија Грозданов, Јован Лиотиковски, Ѓорѓи Велков, Сашко Илов и Никола Арсов, во тандем со наставниците од прво до петто одделение (според насоките на МОН. Исто така оваа тандем настава по предметот физичко и здравствено образование се одвива и во паралелките со посебни образовни потреби, во соработка со дефектолозите-наставници кои предаваат во овие паралелки.

* ***Изборна настава***

Слободните изборни предмети и ученички активности даваат можност учениците да ги прошират и продлабочат знаењата по одделени наставни предмети и имаат за цел да обезбедат развој на потенцијалите на секој ученик, да придонесат за мотивирање на учениците за учење и за самостојно насочување во понатомошното образование како и да доразвијат одредени способности и вештини кои се во поле на интерес на ученикот.

Вo училиштето во оваа учебна година ќе се изведува настава по овие изборни предмети:

|  |  |
| --- | --- |
| ***ООУ„Страшо Пинџур“ Кавадарци и подрачните училишта*** * + - Од 1 до 3 одделение – слободни ученички активности, од 4 различни подрачја се избираат 2 интереси кои се изучуваат еден во првото и друг во второто полугодие во текот на учебната година
		- Од 4 до 7 одделение – слободни изборни предмети, кои исто така се избираат од 4 подрачја по новата концепција, од кои се избираат 2 и е изучуваат по еден во двете полугодија.

***ООУ„Страшо Пинџур“ Кавадарци**** + - 8 одд.- Изборен спорт
		- 9 одд.- Вештини за живеење

 ***ПОУ с.Возарци*** - 8 одд. – Вештини за живеење - 9 одд.- Унапредување на здравјето  | ***ПОУ с. Дреново**** + - 8 одд.- Истражување на родниот крај
		- 9 одд. – Унапредување на здравјето

 ***ПП с. Марена**** + - Од 1 до 5 одд.- Слободни изборни предмети според новата концепција;

**Втор јазик:*** Централно училиште - Германски јазик
* Подрачни училишта – Француски јазик
 |

* ***Дополнителна настава***

 Дополнителната настава како дидактички модел на настава во Наставниот план е застапена со одреден број на часови со што добива задолжителен карактер. Оваа настава се организира за ученици кои се соочуваат со повремени тешкотии во учењето, побавно напредуваат или заостануваат во усвојувањњето на некои содржини и задачи од еден или повеќе предмети во помали групи. Се организира за учениците од одделенска и предметна настава Оваа настава се организира во текот на целата наставна година и во вид на продолжена настава на крајот од наставната година.

* ***Додатна настава***

Додатната настава е наменета за учениците кои во текот на задолжителната настава постигнуваат надпросечни резултати и се потврдуваат со одредена надареност и талентираност во одделни наставни предмети. Идентификувањето на надарените ученици се прави по пат на систематско следење, испитување на развојните способности, постигањата и потребите. Се организира во слободното време на учениците, според одредена програма во помали групи.

* ***Продолжен престој***

Продолжениот престој се организира во една смена со еден реализатор со учениците од одделенска настава. Активности кои ќе се реализираат во текот на Продолжениот престој:

- пишување на домашни задачи;

- учење на наставниот материјал;

- учество во културно - уметнички програми;

- слободни ученички активности (ликовна, музичка, литературна, спортска и др.);

- други активности (компјутери, англиски јазик, прошетки, посети и сл.).

Овој вид на услуга ќе биде бесплатен, а родителите самостојно ќе ја обезбедуваат храната за учениците. Наставникот ќе води соодветна документација и евиденција, а учениците ќе ги имаат истите права и обврски како во редовната настава.

* ***Индивидуализирани програми за работа со надарени и талентирани***

Секој наставник изработува идивидуална програма за работа со надарени и талентирани ученици, со време на реализација од септември до мај во текот на една училишна година во која ќе бидат вклучени предметите за кои ученикот покажува талент, целите во учењето, употребата на стратегии и дидактички материјали. Како одговорни лица се јавуваат одделенските и предметните наставници во соработка со стручната служба. Секој наставник со употреба на разновидни начини и мерки за вреднување, со цел избирање на надарени деца на различна возраст и со различни способности треба да изработи диференцирани наставни планови кои видно се разликуваат од постојните базични планови кои се задолжителни за сите ученици. Тие содржат различни наставни предмети, различен број на часови и други активности кои се одредуваат во зависност од видот на надареноста и возраста на ученикот. Овие наставни планови и програми подразбираат повисоко научно-теоретско ниво на програмските содржини, специфичен и проширен обем на содржини, поголема длабочина на суштината и разновидност на програмските содржини и висока меѓупредметна корелативна поврзаност на програмските содржини. Наставникот преку овие наставни програми за надарени деца треба да е во улога на соработник; наставниот диференциран програмски курикулум да е флексибилен и прилагодлив за наставниците кон секој ученик или група на ученици. Преку практична реализација на диференцираните планови и програми како и преку практичната реализација на работните вежби наменети за понапредните ученици би се афирмирал поквалитетен педагошки третман за овие ученици како во рамките на редовната настава, така и во додатната настава.

* ***Индивидуализирани програми за деца со посебни образовни потреби***

Во рамките на училиштето функционираат паралелки на ученици со ПОП во кои воспитно-образовниот процес се изведува со прилагодени наставни планови и програми според можностите на учениците, изработени од страна на тимот на дефектолози. Покрај тоа, во училиштето се инклузирани ученици со кои наставниците работат на база на индивидуализирани програми за ученици со посебни образовни потреби. Од оваа годиина, училиштето од паралелки со посебни образовни потреби преминува во Центар за поддршка на сите ученици со посебни образовни потреби на ниво на општина во основните училишта. Целта на Центарот за поддршка е да понуди соодвети насоки и поддршка на вработените во сите основни училишта за работа со учениците со посебни образовни потреби кои ќе бидат инклузирани во редовната настава.

* ***Центар за поддршка во рамки на училиштето***

Центарот за поддршка во учењето при ООУ „Страшо Пинџур “- Кавадарци е наменет за поддршка на учениците со посебни образовни потреби во самото училиште како и на учениците со посебни образовни потреби на територијата на општина Кавадарци, преку вклучување на сите кадровски и просторни капацитети и ресурси за овозможување на ефективно и ефикасно инклузивно образование за сите ученици со посебни образовни потреби.

Центарот за подршка дава и соодветна стручна подршка на наставниот кадар, стручните соработници, родителите, односно старателите и инклузивниот тим во другите основни училишта на подрачјето на општина Кавадарци.

Согласно Законот за основно образование ( Сл. Весник на РСМ бр.161/2019) Центрите за поддршка на учењето:

- даваат придонес во процесот на воспитание и образование на учениците со комплексни потреби;

 - обезбедуваат поддршка на учениците со попреченост во општинските основни училишта и на сите чинители вклучени во нивниот образовен процес;

- го олеснуваат пристапот до образование и обука на учениците со попреченост; - обезбедуваат специјализирани услуги во заедницата за учениците со попреченост и нивните родители/старатели;

- обезбедуваат поддршка за стекнување на вештини за вработување на учениците со попреченост ( давајќи им насоки при изборот за понатамошното средно образование) и

- обезбедуваат поддршка за осамостојување и независно живеење.

Центарот за поддршка на учењето ќе дава придонес во процесот на воспитание и образование на учениците со комплексни потреби и дополнителна улога во поддршка на редовните училишта и сите чинители вклучени во истите ( ученици, родители/старатели, наставници, стручни соработници, образовни асистенти)

Центарот за поддршка во учењето преку вклученост на стручни лица од разни профили и воспитно-образовниот кадар од редот на вработените, но и со искористување на ресурсите кои постојат на ниво на локална самоуправа ќе обезбедува поддршка при имплементирање на инклузивното образование за територијата на општина Кавадарци согласно Статутот на ООУ „Маца Овчарова “- Велес, во следните области:

1. **Образование на ученици со комплексни потреби** за кои е во најдобар интерес дел од **модифицираната програма** да ја следат во основното училиште со центарот за поддршка, а согласно со препораката на Стручното тело за функционална проценка.

2. Развој на **специјализирани /** рехабилитациски третмани/ **услуги** достапни за сите деца/ученици со попреченост без разлика на видот на училиште кое го посетуваат: сензорна стимулација и интеграција, Mонтесори педагогија/пристап, Арт терапија, Музико терапија, развој и корекција на говор - артикулациони вежби, графомоторни и моторички вештини и други специјализирани методи за работа со деца со попреченост, употреба на асистивна технологија, психомоторна реедукација, поддршка на ученици и родители/старатели, изработка на прилагодени наставни материјали.

 3. Ресурсни услуги во основните училишта (каде што нема вработено специјален едукатор и рехабилитатор), стручни лица во инклузивни тимови, соработка со образовни и лични асистенти, поддршка на воспитно-образовниот кадар и поддршка на ученици и родители/старатели во инклузивното образование од страна на ресурсен специјален едукатор и рехабилитатор или друг стручен соработник.

 4. Ресурсни услуги во заедницата: консултативни услуги за сите чинители во инклузивното образование (единици на локална самоуправа, граѓански сектор, бизнис заедницата, меѓуопштински центри за социјална работа, здравствени установи и сл.)

На овој начин уште при прием на учениците во основните училишта специјалниот едукатор и рехабилитатор ќе има увид колку ученици и во кое училиште се со попреченост , каков индивидуален план треба да се направи согласно со препораката на Стручното тело за функционална проценка (МКФ) и кои рехабилитациони постапки се потребни за подобрување на целокупниот воспитно-образовен процес.

Обезбедувањето на образовни асистенти е во соработка со Ресурсниот центар ,,Маца Овчарова,, – Велес.

Центарот за поддршка на учењето располага со тимови / служби: мобилна служба, служба за рехабилитација, служба за едукација, кои ќе даваат конкретни услуги: образовни, советодавни, рехабилитациони, и сл.

Врз основа на член 18 став 1 од Законот за основното образование („Службен весник на Република Северна Македонија“ бр. 161/19), директорот на ООУ ,,Страшо Пинџур“ Кавадарци на ден 15.06.2021 година, донесе Решение за формирање на центар за поддршка на учењето за ученици со попреченост, со дел.број 02-41/2 од 15.06.2021 год. според кое Посебните паралелки при ООУ„Страшо Пинџур“ Кавадарци се трансформираат во центар за поддршка на учењето за ученици со попреченост во Вардарскиот регион со основно училиште со ресурсен центар „Маца Овчарова“ Велес,

Според **упатството за начинот на соработка помеѓу основните училишта со ресурсен центар, центрите за поддршка на учењето и другите основни училишта** се уредува начинот на соработка помеѓу основните училишта со
ресурсен центар, центрите за поддршка во учењето и другите основни училишта.

Во согласност со ова упатство за соработка, **општинското основно училиште со центар за поддршка во учењето ,,Страшо Пинџур,, Кавадарци и основното училиште со ресурсен центар ,,Маца Овчарова,, склучи договор за соработка со дел.број 03-41/3 од 28.06.2021 со времетраење од три години и ги дефинира акциските планови за нивната работа.**

Поддршката на училиштата од страна на основното училиште со ресурсен центар или центар за поддршка на учењето се определува врз основа на територијален принцип (близина) по претходно утврдена реонизација од страна на Министерството за образование и наука, како и со прифаќање на ученици од училиштето со центар за поддршка или други училишта под општина Кавадарци кои добиле проценка од страна на Комисијата на МКФ.

Останатите членови од Законот за основно образование што се содржани во Упатството, ќе бидат имплементирани при реализација на соработката помеѓуЦентарот за поддршка на учењето и основните училишта.

**НАСТАВЕН КАДАР -** Воспитно-образовната работа во центaрoт за поддршка на учењето ја остваруваат шест (6) специјални едукатори и рехабилитатори – дефектолози со соодветно високо образование.

Во моментот пет (5) специјални едукатори се распределени на работни задачи специјални едукатори во настава, а еден (1) специјален едукатор на работно место –стручен соработник.

Доколку училиштето под надлежност на Центарот за поддршка од општината и реонот нема стручен соработник од одреден профил се определува лице од центарот за поддршка на учењето при ООУ,,Страшо Пинџур,,Кавадарци.

**ПРОСТОРНИ УСЛОВИ -** Центарот за поддршка во учењето при ООУ „Страшо Пинџур “- Кавадарци располага со:

* 5 кабинети / училници соодветно опремени со едукативно дидактички наставни средства и помагала, каде ќе се реализира образовна ( по модифицирана програма), рехабилитациска и советодавна поддршка;
* кабинет за изведување на корективни вежби и психомоторна реедукација;
* сензорна соба.
* ***Училиштен спортски Клуб***

За развивање и унапредување на сите форми на спортски активности на учениците, во училиштето е формиран Училишен спортски клуб, кој се финансира од доброволни прилози и од буџетот на општината.

Работата и активностите на Училишниот спортски клуб (УСК) ,,Страшо Пинџур“ во оваа учебна година, ќе бидат насочени кон следните примарни програмски цели:

* **Омасовување на училишниот спорт;**
* **Манифестации и активности по повод патрониот празник и во соработка со локалната самоуправа;**
* **Организирање на рекреативно спортски манифестации, каде ќе бидат вклучени пливањето во затворен базен и скијање на зимско рекреативени центри.**

Преку реализација на активностите од програмата на (УСК) ,,Страшо Пинџур“, целта е да се вклучат што поголем број на ученици во спортските активности, и преку учество во натпревари да им се овозможи развивање како на психомоторниот развој така и на социјалниот статус на учениците.

Активностите на УСК ,,Страшо Пинџур“ во оваа учебна година, за омасовувањето на училишниот спорт, ќе бидат реализирани со вклучување во училишните спортски активности и натпреварувања на што поголем број на деца-ученици, и треба да се насочат и со организирање на натпревари и вклучување на децата-ученици од понижите одделенија-класови, односно учениците од 1-5 одделение.

* ***Секции/Клубови***

Во училиштето се реализираат повеќе секции за учениците од одделенска и предметна настава, во договор со учениците и нивните родители. Секој предметен наставник има своја секција по конкретниот предмет по кој предава, додека дел од наставниците имаат понудено и секции во кои се разиваат вештините кај учениците (на пр. Сообраќајкна секција, новинарска секција, комуникациски вештини и сл.) Секој одделенски и класен раководител ги известува учениците за секциите и клубовите кои ги има во училиштето, како и преку анкетен прашалник се проверува желбата на учениците за учество во одреден вид на воннаставна активност според нивните интереси и способности. Овој анкетен прашалник го одобрува родителот и според избраните афинитети на учениците се формираат групите на ученици во одредена секција. Во прилог бр. 13 се дадени секциите кои се реализираат во нашето училиште, со одговорните наставници.

* Акции

Секоја година учениците во нашето училиште активно се вклучени во разновидни акции кои се спроведуваат на ниво на училиште, како и во соработка со институции во локалната заедница и со Локалната Самоуправа. Сите ученици се вклучени во разни секции и клубови преку кои се организираат за одредена акција во зависност од нејзината содржина – еколошки акции, хуманитарни акции, прослави, Велигденси и Новогодишни базари, приредби, претставување на училиштето и негова промоција.

**Ученичко организирање и учество**

Ученичкото учество има посебно лично и општествено значење ако се земе предвид дека е најдобро средство преку кое учениците можат да учат како да застанат во одбрана на своите и правата на другите, како да влијаат врз процесите на одлучување и како се учествува демократски во животот на училиштето и на заедницата. Учениците во нашето училиште имаат можност да се организираат на различни начини, почнувајќи од нивно организирање на ниво на паралелки, каде претставниците на паралелките (претседател, заменик-претседател и секретар/благајник) учествуваат во повисоките форми на организација на учениците во училиштето – во Ученичкиот Парламент. Во ученичкиот парламент, кој си има свој план за работа во текот на целата учебна година, членуваат претседателите и заменик-претседателите од секоја паралелка. На почетокот на секоја учебна година се избира претседател на ученичкиот парламент, како и ученички правобранител, согласно Законот за основно образование и ВОДИЧ за ученичко учество, ученичко организирање и заштита на детските права во основните училишта – Биро за развој на образованието.

* **Проекти што се реализираат во основното училиште**

1) **„Фер шанса за младите во спортот“** – 10 училишта во РСМ, во органиација на ФУСМ, а под покровителство на Intertantional school sport federation (ISF);

-Целта на проектот е развивање на спортскиот дух, дружење и размена на искуства;

- Временска рамка на проектот: септември 2024 – август 2025

2**) „Фудбал во училишта“** – во организација на ФУСМ и Фудбалска федерација на макеоднија; вклучени се 4 основни училишта во Кавадарци за ученици во одделенска настава (III-V одделение);

3) **Заеднички проект за развивање на мултикултурализмот и меѓуетничката интеграција со партнер училиштето “Наим Фрашери“ од с. Неготино, општина Врапчиште – аплициран преку фондацијата Градиме мостови**;

- Временска рамка на проектот: септември 2024 – мај 2025;

6) **„Неурофидбек метода-набавка на апарат и негова имплементација во работење со ученици“** - со поддршка од ЛС на град Кавадарци и надворешни инвеститори;

- Главна цел на овој проект е обука на 1 дефектолог за примена на оваа метода.

Посебни цели на проектот се набавка на апарат за Неурофидбек метода.Со примена на оваа метода се постигнува повисок степен на развој на психофизичките способности и други состојби кај учениците со што ќе се овозможи поефективно образование на истите.

- Време на реализација: септември 2023 – август 2027;

7) **,,МОНТЕСОРИ МЕТОД ЗА ПОДОБРУВАЊЕ НА ПСИХОФИЗИЧКИТЕ СПОСОБНОСТИ КАЈ УЧЕНИЦИТЕ“** - со поддршка од ЛС на град Кавадарци и надворешни инвеститори

- Главна цел на овој проект е обука на кадар односно 6 дефектолози за примена на оваа метода.

Посебни цели на проектот се набавка на дидактички монтесори материјали како метода на психофизиологијата. Со примена на оваа метода се постигнува повисок степен на развој на психофизичките способности и состојби кај учениците со што ќе се овозможи поефективно образование на истите.

- Време на реализација: септември 2023 – август 2027;

* ***Проекти што се реализираат во наставата***

1**) Училиште за 21 век-примена на микробити во наставата** - За реализација на овој проект беа едуцирани директорот и наставници од јазичната група предмети и наставници од природната група предмети, кои по нивната обука направија дисеминација на останатите наставници и беше формиран клуб на микрокодери во училиштето. Оваа учебна година, одговорните 6 наставници - посетители на обуката за Критичко размислување и решавање на проблеми и микробит : Мимоза Крстевска, Кире Крстевски, Павлинка Костадинова, Илинка Попицова, Елеонора Коцева, Дијана Пачешкова, подготвија проект во училиштето: **РАЗВИВАЊЕ НА ВЕШТИНИ ЗА Критичко Размислување и Решавање на Проблеми и микробит (ПРОГРАМА ЗА УЧИЛИШТА НА 21 ВЕК НА БРИТАНСКИ СОВЕТ) – Соодветна исхрана**, а целта е поттикнување на учениците за правилна исхрана, минимизирање на употребата од брза храна, развој на еколошка свест и развивање способност за тимска работа и претприемнички вештини и работа со микробит т.е. кодирање. Идеата е произлезена од самите ученици, кои ќе учествуваат во проектот- Членови на микрокодери клубот од централното и подрачните училишта и членови на Еко секција во училиштето.

2) **Проект за спортски игри со учениците со посебни образовни потреби** со поддршка на Федерацијата на училишни спортови;

- Главна цел на спортските активности е организирање на спортски игри за учениците со посебни образовни потреби со повеќе училишта на ниво на држава, со посебни цели, за масовност, нивно активирање и квалитет во делот на физичко и здравствено образование.

- Одговорни наставници: Милан Колев, Зоран Велков, Ѓорѓи Велков, Сашко Илов и Никола Арсов

- Ученици: ученици со посебни образовни потреби во училиштето

- Време на реализација: септември 2020 - јуни 2025.

* ***Професионална ориентација на учениците***

 Целта на професионалната ориентација е да им се помогне на учениците да се одлучат да го продолжат своето школување и да се насочат кон занимања, кои најмногу би им одговарале на нивните психофизички особини и способности и во кое занимање ќе имаат најмногу изгледи за добра прилагоденост. Процесот на професионална ориентација е сложен процес и во себе ги содржи следниве фази кои се практикуваат во нашето училиште:

1. Професионално информирање;
2. Професионално советување;
3. Тестови на интереси и способности на учениците и нивна евалуација.
* ***Образовен медијатор во училиштето***

 Џулиета Аскова од Кавадарци според потпишаниот Договор со Министерството за образование и наука, потпишан на ден 01.02.2020 год. со назнака за - Изршување работни задачи како Ромски Образовен Медијатор за Општина Кавадарци ги извршува своите должности во однос на соработка, помош и поддршка на учениците од ромската етничка припадност и во нашето училиште.

* ***Превентивни програми***

**- Програма за “Превенција и интервенција на насилството во училиштето“**

 И оваа учебна година се продолжува со програмата за намалување на насилството во училиштето. Училиштето има своја училишна политика за превенција и справување со насилство во училиштето. Планирањето на едукативни работилници со родители, ученици и наставници за подобрување на социо-емоционалната состојба на учениците, вклучување на надлежните институции и експерти за определените области на дејствување, организирање на активности во училиштето како и надвор од училиштето, заеднички посети на установи, социјални активности за интеракција која е осмислена и во функција на подобрување на соработката.

* ***Безбедност во училиштето***

Нашето училиште има тим кој изготви и ќе ракува со планот за заштита и спасување одприродни непогоди и други несреќи, во кој план се опфатени голем број на мерки за заштита иначини на справување од природни непогоди и други несреќи. Исто така изработена е целоснапрограма со скици на сите простории во централното и подрачните училишта со што полесноќе се спроведат мерките за заштита и спасување од непогодите и несреќите. Исто така, во училиштето има и ПП – апарати, како и сандачиња со Прва помош, кои се поставени на видно место, за доколку дојде до несакана ситуација, истите полесно да бидат искористени. Сите субјекти вклучени во воспитно-образовниот процес треба во училиштето да се чувствуваат безбедно и сигурно за да можат успешно да ја извршуваат својата работа.

Исто така и родителите сакаат нивните деца училиштето да го доживуваат како безбедна средина и да се чувсвуваат пријатно. За таа цел во училиштето постои и видео надзор , има обезбедено физичко обезбедување и дежурни наставници.

***- Програма за антикорупциска едукација на учениците***

Веќе неколку години по ред во нашето училиште се воведуваат активности од програмата за антикорупциска едукација на учениците, со цел нудење на знаења и подигање на свесноста на учениците за оваа тема.

***- Програма за Отворен ден по Граѓанско Образование***

Оваа иницијатива за постоење на Отворен ден по Граѓанско образование е поттикната од МЦГО и БРО, а овој нов концепт подразбира активно учество на учениците во конкретни ученички иницијативи за позитивна промена во заедницата преку коишто се развива демократската култура кај младите. Учениците имаат можност да учат и се подготвуваат за своите права и обврски како и за активното учество во заедницата во текот на целата година, а на овој ден креативно да се изразат и да ги презентираат граѓанските компетенции, стекнати преку разновидни ученички иницијативи и проектни активности.

* ***Позитивна социо-емоционална клима***

Се планираат содржини за ранлива група на ученици за кои препорака дава одделенскиот ракводител, советот на одделенските наставници, советот на предметните наставници, стручната служба, во соработка со родителите, содржините се прилагодени на возраста, интелектуалниот и емоционалниот статус на учениците. Се планираат и интерактивни работилници за родителите на учениците кои се вклучени во оваа програма, кои се реализираат од страна на стучната служба во училиштето.

Целта е да се обезбеди почитување на личноста- негување на слободата за изразување, остварување на правото на барање, примање и давање информации, интерактивен однос, меѓусебна доверба, почитување на мислењата на сите; еднаквост и правичност – еднакво и без предрасуди однесување кон учениците, родителите, достапност на информации за сите.

Се планираат и интерни обуки во соработка со БРО, Центарот за социјална работа за поддршка на наставниците во планирањето и реализацијата на наведените содржини од програмите на стручната служба- педагог, дефектолог и психолог на училиштето.

**Грижа за здравјето**

##### Училиштето има обврска да води грижа и за здравјето на учениците и ги информира учениците за важноста на здравјето во целина и тоа:

##### ***Зa физичкото здравје*:** лична хигиена, храна и исхрана, заразни болести, сексуални болести, безбедност и прва помош, дрога, алкохол, пушење и физички вежби.

***Meнтално здравје:*** развој на самодоверба, самопочитување, почитување на различностите и толеранција.

***Социјално здравје:*** грижа за здрава средина, комуникација, одговорност добри односи на сите релации.

Некои задачи и содржини од ова подрачје се реализираат и по одделени наставни предмети, физичко и здравствено образование, запознавање на околината, природа, биологија, хемија и одделени слободни активности.

Во рамките на ова подрачје се организираат и систематски прегледи за учениците, потоа се организира целосна или делумна исхрана на учениците, се води грижа за хигиенските услови во училиштето, има организирано разни предавања на одредени теми поврзани со здравјето на учениците, спортски активности, зимување, летување, излети – денови во природата.

* ***Хигиена во училиштето***
* Дезинфекција и дезинсекција и дератизација на училишните простории во август- септември
* Бришење на прашината на работните површини
* Бришење и миење на тврди подни површини
* Собирање на пајажина
* Бришење на рамки на прозорци и врати
* Бришење на влезни и внатрешни врати
* Бришење и миење на стаклени површини
* Бришење на прашината на надворешен дел од мебелот
* Бришење на санитарен простор
* Метење пред влезните врати
* ***Систематски прегледи***

 **- Возраст на вршење на систематски прегледи:** Задолжителни систематски прегледи се вршат во 1-во, 3-то, 5-то, 7-мо одделение.

* ***Едукација за здрава исхрана***

Во училиштето постои организирана исхрана во текот на целата школска година. Менито се изработува според понудата и според постоечките нормативи, како и според правилникот за исхрана на учениците.

Во текот на целата учебна година ќе бидат организирани едукации за здрава исхрана на учениците, кои ќе бидат реализирани од стручните соработници и надворешни соработници (Здравствен дом – школски диспанзер).

* ***Едукација за менталното здравје на учениците***

Според најново вклучената програма во училиштата, по завршувањето на пандемијата со КОВИД-19, во училиштата се стави акцент на менталното здравје на сите чинители на образованието, особено на учениците. Основна стратешка цел на Програмата за грижа на менталното здравје е промоција, превенција, и одржување на менталното здравје на учениците, како дел од општото здравје, преку соодветен одговор на потребите на учениците и особено ранливите групи. Програмата има за цел промоција, резилиентност и унапредување на менталното здравје кај учениците кои се базирани исклучиво на медицина заснована на докази, како и поддршка и градење на вештини за позитивно родителство и кај родителите на нашите ученици.

**Училишна клима и односи во училиштето**

* ***Дисциплина***

Една од основните задачи во секоја воспитно-образовна институција е секако дисциплината на сите вклучени фактори. Така и нашето училиште изнаоѓа многубројни начини за подобрување на училишната дисциплина на учениците, наставниците и останатите вработени. Во текот на учебната 2024/2025 година во училиштето сите субјекти во воспитно-образовниот процес и останатите вработени ќе тежнеат кон создавање училишна клима во која секој ученик и вработен ќе се чувствува сигурно, почитувано и пријатно. Исто така, во паралелките климата ќе биде работна, опуштена и поттикнувачка, а со однесувањето на наставникот учениците ќе се охрабруваат за позитивни и повисоки постигнувања.

На почетокот на учебната година одделенските раководители ќе ги запознаат учениците со правилата и должностите на однесувањето. Изготвен е Правилник за сите должности и обврски на сите вработени и истиот е поставен на видно место во училиштето. Наставниците се задолжени и за дисциплината на учениците за време на одморите. Ќе се изготви распоред, кој без исклучок се следи и спроведува. За следењето на дисциплината за време на одморите наставниците поднесуваат дневна евиденција. Следењето на дисциплината за време на одморите се врши во ходниците, училниците, санитарните јазли и секако во училишниот двор. Исто така, се задолжуваат одговорни за следењето на сите збиднувања во училиштето за време на одморите кои водат евиденциа за тековните збиднувања.

* ***Естетско и функционално уредување на просторот во училиштето***

 Естетскиот изглед на училиштето е значајна обврска за целокупниот работен колектив, затоа што училиштето со својата беспрекорна чистота, уредност и ликовно естетски изглед треба позитивно да влијае на учениците. На тој начин се создава пријатна атмосфера и стимулативна средина за учење и работа. Естетското и хортикултурното уредување на просториите во училиштето и украсување на училниците, ходниците и училишниот двор ќе биде постојана грижа на сите ученици, наставници и останатите вработени. Функционалното уредување на училницата, украсувањето со слики, цвеќиња и ученички трудови е активност на секој одделенски колектив. Континуирано ќе се уредуваат паноата во ходниците според мотиви од годишните времиња, поголемите празници и мултикултуризмот, каде што се изложуваат најдобрите ученички творби. Естетското уредување на ѕидовите во ходниците, одржувањето и обновувањето на ликовните творби е задача на ликовната секција и наставникот како иницијатори, инструктор на учениците, како и на останатите секции во училиштето и Ученичкиот парламент, кој со своите идеи ќе придонесе дополнително за разубавување на просторот. За реализирање на оваа активност училиштето обезбеди паноа во секоја училница. Посебно внимание се обрнува на естетското и хортикултурното уредување на училишниот двор. Патеките до училишната зграда, училишниот двор и спортските терени постојано ќе се одржуваат од страна на техничкиот персонал, учениците и останатите вработените. Покрај тоа, уредувањето на училишниот двор ќе се врши со непосредно учество на учениците од ЕКО секција (садење на насади– цвеќиња, дрвца, трева, зеленило и нивно одржување) и нашите еколошки соработници (НВО). За доживувањето да биде потполно и сите ученици и вработени да се чувствуваат попријатно, ќе се погрижат одговорните наставници преку реализирање на програмата за работа, а за време на однорите на разгласот се пушта разновидна музика за учениците за подобрување на нивното расположение.

* ***Етички кодекси***

 Во нашето училиште постојат кодекси на однесување за сите субјекти како и за инвентарот во училиштето:

*- Kодекс за наставниците*

*- Кодекс за учениците*

*- Кодекс за родители*

*- Кодекс за останатите вработени*

*- Кодекс на облекување*

*-Кодекс за заштита на компјутери*

*- Еколошки кодекс*

*- Куќен ред.*

Истите се поставени на видно место во училиштето и без исклучоци се почитуваат.

* ***Програма за меѓуетничка интеграција***

Во нашето училиште учениците учат на македонски наставен јазик. Наша цел е да се запознаеме со ученици и наставници кои учат на турски и албански наставен јазик. Затоа и определуваме активности кои се во насока на меѓусебно запознавање, развивање на почит и однос кон различностите. За оваа активност оформен е тим кој е одговорен за изготвување на акционен план за реализација на мултикултурните активности во редовната настава и во воннаставните активности, а имаме и партнер училиште од Општина Врапчиште, с. Неготино – ООУ „Наим Фрашери“.

**Соработка со родителите/старателите**

Соработката на училиштето со родителите/старателите се одвива на неколку нивоа:

- Вклучување во животот и работата на училиштето:

Во учебната 2024/2025 година училиштето треба да ги информира семејствата на учениците за работата на училиштето и успехот на учениците. Преку индивидуалните и групни родителски средби, седниците на Совет на родители, информативните списанија (брошури), родителите редовно се информираа за работењето на училиштето. Активно се вклучуваа во организација на спортски манифестации и ликовни изложби, организација и реализација на приредби, излети и научни посети, поставување на декор, украсување на училиштето, реализација на предавања за унапредување на здравјето и реализација на настава (експерти од одредени професии).

- Вклучување во активностите на училиштето:

Училиштето ги вклучува родителите при реализацијата на екскурзии, воннаставни активности, училишен продажен хепенинг, натпревари, приредби, манифестации, промоции и др. Информирањето и соработката меѓу училиштето и родителите се остваруваше преку: општи родителски средби, индивидуални средби со родителите, телефонски и писмени контакти, состаноци на Советот на родители, семејно советување, посета на отворени часови, работилници со родители на критични групи ученици, вклучување во проекти и работилници кои се реализираат во училиштето.

- Вклучување во донесување одлуки:

Состаноците на Советот на родители се одржуваа со цел – осовременување на условите за работа и унапредување на реализација на наставата и воннаставните активности во училиштето. Во учебната 2024/2025 година, Советот на родители треба да одржи средби на кои родителите ќе бидат информирани за актуелните состојби во нашето училиште. Родителите активно учествуваат во избор на компанија за осигурување, фирма за фотографирање, организирана исхрана за ученици, организирање екскурзии за учениците. Во Совет на родители е вклучен родител како претставник од секое одделение. Советот на родители се ангажира за подобрување на успехот и поведението на учениците, односот на ученикот со наставникот и соучениците, намалување на изостаноците, осовременување на наставата и нејзино прилагодување на потребите на учениците. Совет на родители има и свој претставник во Училишниот Одбор, како и во комисиите за изработка на самоевалуацијата и развојниот план во училиштето, како темелни програми на кои се заснова целокупното работење на училиштето низ годините.

**- Вклученост на родителите/старателите во процесот на учење и воннаставните активности**

Соработката со родителите претежно се остварува на родителските средби (индивидуални или групни). На тие средби најчесто ќе ги информираме родителите за постигнувањата и напредокот на нивното дете. Исто така, родителите активно се вклучуваат во реализација на работилници, како и нивно активно вклучување во секциите, екскурзиите и другите воннатавни активности во училиштето и проекти кои се реализираат во училиштето – МИО, ЕКО и други тековни проекти. Дел од родителите се вклучуваат активно и во реализацијата на редовната настава, како и реализацијата на воннаставните активности во училиштето.

**- Едукација на родителите/старателите**

Со родителите во текот на годината се реализираат и разни работилници на различни теми, согласно со потребите на учениците, родителите или процената на стручниот тим во училиштето. Вонглавно, тоа се теми од грижата за здравјето на учениците, здравата исхрана, начините на комуникација родител-ученик, соци-емоционалната состојба и развој на учениците во различни развојна доба, родителски стилови на воспитување и сл.

Планот за индивидуални и групни родителски средби, како и за отворени денови во училиштето, е даден во Прилози (Прилог бр 33).

* *Едукацијата на семејството е најчесто со акцент на следниве теми:*
* запознавање на родителите со психолошките карактеристики на децата и давање помош за насочување на нивниот развој;
* давање совети за решавање на развојни и други проблеми кај учениците кои се последица на дисфункционални семејни односи;
* советодавна – инструктивна работа со родители чии деца имаат тешкотии во развојот;
* пружање помош во благовремено откривањена надарени деца и укажување на можности за поттикнување и насочување на нивниот општ и професионален развој;
* педагошко – психолошка едукација на родителите.

**Комуникација со јавноста и промоција**

* ***Локална заедница***

Ангажираност во училиштето во рамките на својата воспитно-образовна дејност ќе се манифестира и преку разновидните културни и образовни активности, преку чие остварување се вклучуваат во задоволување на културно образовните потреби на локалната средина. Потесна и непосредна соработка со локалната средина ќе остваруваме преку родителите на учениците, родителските одбори во паралелките и советот на родители. Посебно место во соработката со локалната средина ќе претставува континуирана соработка со локалната самоуправа, поготово со Градоначалникот и советот. Таа соработка ќе биде поинтензивна во областа на:

• материјалното и финансовото работење,

• подобрување на просторните услови за работа,

• унапредување на воспитно-образовната работа,

• учество на општествено-корисна работа,

• разни културни и спортски манифестации,

• имплементирање на проекти и сл.

Исто како и до сега, така и ова учебна година ќе се продолжи соработка со општината за реализација на еколошката програма на локално ниво со потпишување на Меморандум за соработка.

* ***Институции од областа на културата***

 Во текот на годината ќе се организираат посети на музеи, изложби, театарски и кино претстави. Ќе се соработува со Дом на културата, библиотека и музеи.

* ***Институции од областа на образованието***

Училиштето соработува со локалната Самоуправа на град Кавадарци, особено со секторот за образование во општината, со Мон , БРО, ДПИ и општинскиот инспекторат, ДИЦ, Актив на директори, како и со градинките на ниво на општона, основни училишта, училишта за средно образование (1 гимназија, 2 стручни училишта, интернат за ученици, училиште со посебни потреби „Маца Овчарова“ од Велес, градинка и ПСУ “Јахаја Кемал“, како и партнер училиштето ООУ „Наим Фрашери“ – с. Неготино, Општина Врапчиште).

* ***Невладини организации***

Училиштето како и до сега, ќе ја продолжи соработката и со следниве невладини организации: Совет за превентива на малолетничка деликвенција, Црвен крст на Македонија – Кавадарци, ЗОНА, ЗЗУЖС „Еко живот“, НВО „Креактив“, Општински совет за превенција на малолетничко престапништво, детскиот фастивал „Ластарчиња-лозарчиња“.

* ***Здравствени организации***

Дел од културно-образовните активности во училиштето ќе се реализираат во соработка со населението од локалната средина и преку Детската организација и Ученичкиот Парламент во училиштето, кој е основен двигател на сите активности, преку организацијата на Црвениот крст, еколошкото друштво, и ќе се превземаат најразлични акции на соработка, а кои се од интерес и на училиштето и на локалната средина.

* ***Медиуми***

Активностите на учениците со информирањето ќе се одвива континуирано во текот на годината. Информирањето ќе се врши преку разни списанија и весници (како и преку училишниот весник „Бубамара“, веб- страната на училиштето, You Tube каналот и Facebook- профилот), стручни листови како “Просветен работник“, “Просветно дело“ и други стручни списанија како и преку радио и телевизија (локалните телевизии - КТВ). Еколошките активности спроведени во училиштето покрај на досега спомнатите информатори, ќе се промовираат и на други официјални страни поврзани со екологијата.

**ПРАВА И ОБВРСКИ НА УЧЕНИЦИТЕ**

 Право и обврска на секој ученик е редовно да ја посетува наставата и да ги исполнува планираните обврски и задачи. Доколку ученикот на може да учествува во одделени активности поради здравствени причини, може да биде ослободен со потврда издадена од соодветната установа.

Изостанувањето на ученикот може да го оправда родителот, но не повеќе од пет дена во наставната година.

Кон ученикот кој не ги извршува обврските и ги нарушува правилата на воспитно – образовната работа, се применуваат следниве педагошки мерки:

* Усна опомена
* Писмена опомена
* Укор
* Преместување на ученикот во друга паралелка
* Намалено поведение.

Учениците кои се истакнуваат со своето знаење или со други видови постигнувања, училиштето ги пофалува и наградува. Во училиштето се работи по одреден куќен ред.

 Почетокот и завршувањето на часот, како и времето на влегувањето во училишната зграда се објавува со ѕвонење на училишното ѕвонче според следниот распоред:

|  |  |  |  |
| --- | --- | --- | --- |
| **Час** | **Почнува** | **Завршува** | **Одмор** |
| 1 | 7:30 | 8:10  | 10 мин. |
| 2 | 8:15 | 8:55 | 20 мин |
| 3 | 9:15 | 9:55 | 5 мин |
| 4 | 10:00 | 10:40 | 5 мин |
| 5 | 10:45 | 11:25 | 5 мин |
| 6 | 11:30 | 12:10 | 5 мин |
| 7 | 12:15 | 12:55 |  |

|  |  |
| --- | --- |
| Распоред на часови во продолжен престој | Забелешка |
| 12:00 часот – 13:00 часот | Прифаќање на учениците, ручек и слободни игри во дворот |
| 13:00 часот - 13:40 часот | 1 час |
| 13:40 часот – 13:55 часот | одмор |
| 13:55 часот – 14:35 часот | 2 час |
| 14:35 часот – 14:50 часот | одмор |
| 14:50 часот – 15:30 часот | 3 час |
| 15:30 часот – 16:00 часот | Активности (игри,работилници) со учениците кои остануваат и испраќање на учениците |

Воспитно образовниот кадар доаѓа на работа 30 минути пред почетокот на часот, а дежурните наставници 30 минути пред почетокот на наставата.

За време на одморите учениците се должни да ја одржуваат дисциплината, да го чуваат училишниот инвентар и да водат сметка за својот углед и угледот на училиштето.

По завршувањето на наставата, учениците го напуштаат училиштето.

***Кодекс на однесување на учениците***

Со овој кодекс се пропишуваат правата и одговорностите на редовните ученици во **ООУ „Страшо Пинџур“-Кавадарци**, со цел да се здобијат со јасна слика за сопствената улога во училиштето.

**УЧЕНИЦИТЕ СЕ ДОЛЖНИ ДА СЕ ПРИДРЖУВААТ КОН УЧИЛИШНИТЕ ПРОПИСИ И ДА ГИ ПОЧИТУВААТ ЗАКОНСКИТЕ ОДРЕДБИ И ОДЛУКИ НА ОРГАНИТЕ ВО УЧИЛИШТЕТО.**

**УЧЕНИКОТ И НЕГОВИОТ ОДНОС КОН РАБОТНАТА СРЕДИНА**

**Ученикот е должен да го почитува Кодексот за заштита на компјутерите, Кодексот за облекување на учениците и Правилникот за учебници**

* Учениците се должни да имаат одговорен однос кон компјутерите, учебниците, нагледните средства, инвентарот и другите материјални добра во училиштето.
* Ученикот е должен да го почитува Договорот со кој се задолжува со компјутер.
* Ученикот е должен да се грижи за хигиената во училницата, училишната зграда, училишниот двор и непосредната околина во училиштето.
* Дежурните ученици задолжително треба да се во училница за време на одморот и секоја настаната штета и било каква несакана промена веднаш да ја пријават кај дежурниот наставник, одделенски раководител... Намерно направената штета ученикот ја надоместува и затоа добива соодветна мерка.
* Забрането е внесување и употреба на дрога, алкохол, запалливи материјали и други средства со кои се загрозува безбедноста во и вон училиштето, во спротивно ученикот добива педагошка мерка- отстранување од училиштето.
* Забрането е конусмирање на храна и пијалоци во училницата.
* Забрането е користење на мобилни телефони во текот на наставниот процес, фотографирање или снимање на видео клипови, во спротивно ќе биде изречена соодветна педагошка мерка
* Забрането е пушење цигари во училишната зграда и училишниот двор.
* Ученикот треба да да биде пристојно облечен, со облека што прикрива, а не во куси панталони и мини-здолништа.
* Секоја намерно направена штета се надоместува, ако сторителот е познат или се собира доброволно солидарен надомест од сите ученици.

**УЧЕНИКОТ И НЕГОВИОТ ОДНОС КОН НАСТАВНИКОТ И СОУЧЕНИКОТ**

* Ученикот има право да поставува прашања за сè што не му е јасно од наставниот материјал.
* Ученикот треба да има култура во комуникацијата за време на часот и да ги следи внимателно и наставникот, и своите соученици...
* Во своите одговори, коментари и забелешки да употребува јасни и недвосмислени изрази на македонски литературен јазик.
* Има право да го изрази своето незадоволство од добиената оценка, но на културен начин за да не го повреди достоинството на наставникот.
* Да ја почитува личноста на наставникот, соученикот и останатите вработени во училиштето, како и кон други лица во и надвор од училиштето, независно од способностите, социјалната положба, полот, верската и националната припадност.
* Да не употребува грди, навредливи и вулгарни изрази коишто не му прилегаат на кој било ученик, а како последица секогаш предизвикуваат ненаклонетост.
* Да ги цени знаењата на соучениците, како и да не ги омаловажува другите во училиштето и надвор од него...
* Да ги почитува ставовите на другите и тогаш кога тие се различни од неговите.
* Да покаже подготвеност да му помогне на соученикот кога е во незгода, кога има потешкотии во учењето, да сочувствува со учениците коишто имаат здравствени и социјални проблеми.
* Добронамерно да им укажува на своите соученици за грешките со што ќе се покаже во позитивно светло и ликот на ученикот и училиштето.
* Ученикот може да побара помош од наставникот или стручниот соработник, психолог, педагог или дефектолог, во надминување на одредени дилеми и проблеми од секојдневниот живот или поврзани со учењето.

**УЧЕНИКОТ И НЕГОВИОТ ОДНОС КОН УЧЕЊЕТО**

**Ученикот е должен редовно и навреме да доаѓа на настава, да биде во училница 15 минути пред почетокот на наставата.**

* Учениците имаат еден голем одмор помеѓу втори и трети час со времетраеење од 25 мин. За време на малите одмори учениците се должни да не ја напуштаат училишната зграда, туку да бидат во училница пред да почне наставниот час.
* Влезот за учениците во училишната зграда е вратата од јужната страна.
* Од ученикот се очекува секогаш да биде подготвен за настава.
* Критички да ги проценува сопствените постигнувања.
* Да не ја пореметува планираната работа на часот со задоцнување, разговор или какви било конфликтни ситуации.
* Не се дозволени соопштенија за забави на огласна табла или за време на часот.

ПОЖЕЛНО Е ДА ЧЛЕНУВА ВО НЕКОЈА ОД СЛОБОДНИТЕ УЧЕНИЧКИ АКТИВНОСТИ, ВО ЗАВИСНОСТ ОД ИНТЕРЕСОТ И СОПСТВЕНИТЕ СПОСОБНОСТИ.

* На ученикот не му е дозволено да јаде и да џвака гума за џвакање за време на часот. **Забрането е со законска одредба било какво политичко и верско организирање и дејствување во училиштето.**
* Часовите траат 40 минути.
* Секое задоцнување или намерно отсуствување од час, одделенскиот раководител го регулира како неоправдано.
* За секое изостанување на ученикот од настава родителот е должен да го извести раководителот на паралелката за причината за изостанувањето.
* За неоправдани изостаноци и други повреди на должностите и неисполнување на обврските се изрекуваат следните педагошки мерки :
* усна опомена
* писмена опомена
* укор
* преместување во друга паралелка
* намалување на поведението.
* Ученик со три или повеќе негативни оценки одделението го повторува.
* Ученикот кој направил најмалку една третина оправдани и неоправдани од вкупниот фонд на часови по одредени наставни предмети утврдени со наставниот план, полага одделенски испит во јуни и август.

**КОДЕКС НА ОБЛЕКУВАЊЕ НА УЧЕНИЦИ**

Кодексот на облекување се однесува на облеката која штотреба учениците да ја носат додека се присутни во училиштето.Овој кодекс се однесува на тоа да се даде впечаток напримерност на сите ученици. Исто така обезбедува сигурности пример на училиштето во средината.Нашето училиште има високи очекувања од ученицитене само за постигнувањата туку и за однесувањетокако и личното претставување.

**\*Се забранува носење кратки панталони кај девојчињата и момчињата;**

**\*Се забранува носење кратки маички и блузи;**

**\*Се забранува носење искинати фармерки;**

**\*Се забранува носење маици што не ги покриваат рамениците;**

**\*Се забранува носење скапоцен накит, обетки на ушите и носот кај момчињата;**

**\*Се забранува носење мобилни телефони;**

**\*Облеката треба да биде уредна и чиста;**

**\*Да се внимава на личната хигиена и педантноста на секој ученик;**

**\*Се забрануваат екстремни фризури и неуредна коса кај девојчињата и момчињата;**

**\*Се забранува доаѓање на училиште со лакирни нокти со недолична должина.**

**КОДЕКС ЗА ЗАШТИТА НА КОМПЈУТЕРИТЕ ВО УЧИЛИШТЕТО**

**Ученикот како субјект е активен учесник во воспитно-образовниот процес и треба да има јасна претстава за својата положба и улога во училиштето и општеството, да ги познава своите права и обврски и да се прилагодува на современите барања. Секој ученик е должен совесно да се однесува кон сите структури во училиштето, совесно да управува со матреријалните добра и техниката кои се користат и да се грижи за дисциплината.**

***Ученикот е должен:***

* Да се придржува на училишните правила и прописи, да ја почитува организацијата и работата во училиштето и да ги почитува одлиуките на стручните органи во училиштето;
* Да ги почитува законските одредби и одредбите во актите на училиштето;
* Да ги почитува у применува правилата содржани во куќниот ред на училиштето;
* Да има одговорен однос кон наставните средства, инвентарот и другите материјални добра на училиштето;
* Да биде активен во наставата, да ги прифаќа новите технологии и да ги употребува наставните средства со кои располага училиштето;
* Тивко и без трчање да ги остави личните работи на одредено место, да седне и да причека инструкции за работа;
* Да придонесува за содравање на позитивна атмосфера на часот;
* Да не ја нарушува планираната активност на чласот со задоцнување, разговор или предизвикување на конфликтни ситуации;
* Да не ја оштетува компјутерската опрема во училиштето;
* Да ја надомести намерно направената штета;
* Да се однесува совесно и пристојно и да не внесува храна во училниците со компјутери;
* Да не ја менува позадината на компјутерот без прашање;
* Да не активира програми со лични пораки;
* Да не ги открива на други лозинките кои ги користи на интернет затоа што може да бидат злоупотребени;
* Да не внесува свои податоци на емаил адреса на непознати и несигурни веб-страници;
* Да не одговара на непознати емаил пораки затоа што може да биде нападнат од вируси;
* Да побара совет од наставникот за сите ситуации во кои не е сигурен акко да постапи;
* Да не објаснува туѓи податоци и фотографии во свое име;
* Да не симнува интернет програми, слики, видеа и слично на училишниот компјутер

или на свој USB стик без дозвола;

* Да не се најавува во компјутерот и програмите со туѓо корисничко име и лозинка;
* Да не брише или разместува фајлови кои не се негови;
* Да го сними во договорен фолдер она што го работи на часот;
* Да не го разместува компјутерот и мониторот;
* Да не пишува по училишниот инвентар и материјалните добра;
* Да ги затвори сите програми пред крајот на часот;
* Да го врати столчето на своето место и да излезе без трчање на крајот од часот;
* Да придонесува училиштето да биде безбедно и пријатно место за учениците и навремено и објективно да информира за негативните појави и настанатите штети.

**ПРАВИЛА ЗА ЧУВАЊЕ, ОДРЖУВАЊЕ И ОДНЕСУВАЊЕ КОН КОМПЈУТЕРИТЕ**

* + Чувај го компјутерот тој е твој и на твоето другарче!
	+ Внимателно ракувај со компјутерот!
	+ Користи го компјутерот само со присуство на наставникот!
	+ Чувај ја инсталацијата во училиштето и не ја оштетувај!
	+ Пријави го секое недолично однесување кон компјутерите!

**КОДЕКС ЗА РОДИТЕЛИ**

* + Да се почитува куќниот ред на училиштето и за време на часевите да не се влегува во училиштето;
	+ Забрането е влегување со моторни возила во училишниот двор;
	+ Секој родител да се пријави на влезот на училиштето кај техничкиот персонал;
	+ Редовно информирајте се за постигнатиот успех и поведение на вашето дете;
	+ Редовно исполнувајте ги обврските што ги имате кон училиштето (матерјиални обврски, оправдување на отсуства од часовите на учениците, консултации со наставниците и сл);
	+ Задолжително присуствувајте на родителските средби во училиштето, а по потреба и на приемните денови одредени одод страна на одделенските раководители;
	+ Имајте на ум дека Вашите постапки се пример за однесување на Вашето дете;
	+ Училиштето е воспитно- образовна  институција во која се влегува со пристојна облека;

**К у ќ е н р е д**

* + Службениот влез се користи само за влез на наставници, родители и странки;
	+ Главната врата од дворот на училиштето, ја користат учениците и таа ќе биде отворена за време на одморите, заклучена за време на часовите;
	+ Наставничката канцеларија ја користат само наставниците, а не и родители и учениици;
	+ Учениците од продолжен престој го користат влезот од кај мензата;
	+ За време на големиот одмор училниците треба да бидат заклучени;
	+ Одговорни за училишниот инвентар се дежурните учениците , одделенските заедници и одделенските и предметните наставници;
	+ Движи се во ходниците без трчање, скокање и туркање;
	+ Учениците треба своите лични работи да ги остават во училница или да ги носат со себе и тие се одговорни за истите;
	+ Секоја намерно направена штета се наплатува;
	+ Строго е забрането шкртање по ѕидовите, во било кој дел од училиштето;
	+ Никој од субјектите во училиштето не смее да го уништува имотот во училиштето, да внесува лица од надвор без причина и да внесува супстанции (дрога, алкохол, запаливи средства и други предмети) со кои би го загрозил здравјето и безбедноста на учениците и вработените;
	+ Забрането е пушење во училиштето и училишниот двор;
	+ Дежурните наставници редовно го извршуваат дежурството во ходниците, според распоредот даден од стручната служба и директорот;
	+ За време на часовите дежураат лицата обезбедувањето, на местата определени;
	+ Промена на дневниот распоред на часови поради отсуство на наставник - прави стручната служба;
	+ Претседателот на паралелката е должен да се информира кај стручната служба за замена на часот;
	+ Родителите ќе се примаат само во одредени термини кај одделенските и предметните наставници, а кај стручната служба според условите и потребите;
	+ Не е дозволено наставниците да излегуваат од час и да разговараат со родителите;
	+ Наставниците треба да ги известат учениците за термините за одржување на додатна и дополнителна настава и за слободни ученички активности;
	+ Вработените, учениците и родителите треба во училиштето да доаѓаат пристојно облечени.

**К У Ќ Е Н Р Е Д З А У Ч Е Н И Ц И**

* Учениците треба да доаѓаат на училиште најдоцна 15 минути пред почетокот на наставата
* Учениците пред почетокот на часот треба да се подготвени и на знак на училишното ѕвоно да се во училницата
* Ученик кој ќе задоцни на настава ќе биде евидентиран во дневникот, а одделенскиот раководител ќе го регулира изостанувањето
* Учениците се должни да се облекуваат пристојно, за да не се издвојуваат од средината и за да не ја попречуваат наставата
* За време на малиот одмор учениците да не ја напуштаат училишната зграда туку се должни да бидат во училницата
* Во случај наставникот да не дојде на час,учениицте не смеат да ја напуштаат училницата без одобрување на

одделенскиот раководител, стручниот соработник или директорот

* Учениците во училиштето ги носат само книгите и потребниот прибор за работа во наставата, и не се дозволува внесување на било какви други предмети

***УСЛОВ ЗА РЕАЛИЗАЦИЈА НА СИТЕ ПРЕДВИДЕНИ АКТИВНОСТИ ВО ПРОГРАМАТА Е МАКСИМАЛЕН АНГАЖМАН НА СИТЕ ВРАБОТЕНИ ВО УЧИЛИШТЕТО.***

12. 08. 2024г. Педаг.-психол. Помошник Директор

 Кавадарци служба Горица Пеливанова Вилхелм